Yoʻlarilar. Yoʻlarilar, pompilidlar (Pompilidae) — pardaqanotlilar turkumiga mansub arilar oilasi. Tanasining uz. 3— 25 mm. 3000 ga yaqin (Oʻzbekistonda 100 ga yaqin) turi maʼlum. Oʻrgimchaklarni ovlaydi. Tuproqqa bitta yoki bir necha kamerali in quradi. Har bir inga urgʻochisi bittadan chaqib falajlangan oʻrgimchak olib kiradi. Har bir oʻrgim chakka bitta yoki bir nechtadan tuxum qoʻyib, inining ogʻzini loy bilan suvab tashlaydi. Tuxumdan chiqqan qurtlari oʻrgimchak toʻqimalarini yeb, voyaga yetadi.